b'\n_START_ARTICLE_\nBuzz!\n_START_SECTION_\nPelaaminen\n_START_PARAGRAPH_\nPelien tarkoituksena on vastata oikein esitettyihin kysymyksiin, jolloin pelaaja saa kasvatettua pistetili\xc3\xa4\xc3\xa4n. Joillain kierroksilla on mahdollista h\xc3\xa4vitt\xc3\xa4\xc3\xa4 tai varastaa toisten pelaajien pisteit\xc3\xa4. Lopuksi suurimman pistem\xc3\xa4\xc3\xa4r\xc3\xa4n ker\xc3\xa4nnyt pelaaja voittaa ja saa itselleen sattumanvaraisen, kuvitteellisen palkinnon._NEWLINE_Pelin ohjaamiseen k\xc3\xa4ytet\xc3\xa4\xc3\xa4n USB-keskittimell\xc3\xa4 kytkett\xc3\xa4vi\xc3\xa4 Buzz!-vastaussummereita, joissa on nelj\xc3\xa4 v\xc3\xa4rin\xc3\xa4pp\xc3\xa4int\xc3\xa4 sek\xc3\xa4 Buzz!-n\xc3\xa4pp\xc3\xa4in. Pelit voidaan ostaa erikseen tai summereiden kanssa. Osa peleist\xc3\xa4 on my\xc3\xb6s yhteensopivia EyeToy-kameran kanssa. Pelej\xc3\xa4 on ilmestynyt eri alustoille jo toistakymment\xc3\xa4, joista suurin osa on eri aihealueita k\xc3\xa4sittelevi\xc3\xa4 visailuja ja loput Buzz!-summereilla pelattavia pulmapelej\xc3\xa4. Peli\xc3\xa4 voi samanaikaisesti pelata 1\xe2\x80\x938 henkil\xc3\xb6\xc3\xa4 ja ne ovat saatavina t\xc3\xa4ysin suomenkielisin\xc3\xa4._NEWLINE_Vuonna 2008 PlayStation 3:lle julkaistiin Buzz TV Visa, joka sis\xc3\xa4lt\xc3\xa4\xc3\xa4 langattomat summerit.'